钦定古今图书集成/明伦汇编/闺媛典/第174卷 > 梁允章妻陈氏
## 钦定古今图书集成/明伦汇编/闺媛典/第174卷 > 梁允章妻陈氏

按《广东通志》：陈氏，新会给谏陈吾德姊，归河塘梁允
章，无子。章病革，嘱曰：“‘若幸无他，善视吾女。屋数椽，可
为祖祠；薄田数亩，可供祠祀。岁时伏腊，得祔食其间，
吾目瞑矣’。氏哽咽收泪曰：‘兄弟之子，独不可为后乎？
奈何其祔食哉’！章没，氏年二十六。及祥，或以改节劝，
氏抚膺叹曰：‘得有为夫后者，扫除墓地，待尽耳’。”人不
敢复言。择弟允谦次子为嗣。寻夫妇皆沦没，氏块然
一室，勤苦自食。乃捐屋为祠、置田为祭，一如夫言。年
七十二，卒。